Berželė
Berželė – kaimas šiaurinėje Kėdainių rajono savivaldybės dalyje, 3 km į pietvakarius nuo Surviliškio miestelio. Šalia kaimo eina kelias  195  Kėdainiai–Krekenava–Panevėžys  bei jo atšaka į Šlapaberžę (RK 2007). Pro kaimą teka Kruosto upelis (Nevėžio intakas), o vakarų pusėje dunkso Kalnaberžės miškas. Dauguma kaimo sodybų išsidėsčiusios abipus kelio į Šlapaberžę. Dar trys sodybos yra toliau į šiaurės rytus – dvi iš jų į vakarus nuo Kruosto, o viena į rytus.